cyanic-selkie/wikianc huggingface dataset:
HMS Styrbjörn (P163)
Palvelus
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU-dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Andres Vanapa
Vanapa opiskeli Tallinnan juristikoulussa 1945–1947. Vanapa palveli Saksan laivastossa 1943–1944. Hän pakeni Suomeen 1944 ja pyrki edelleen Ruotsiin, mutta jäi kiinni. Sotilastuomioistuimessa hänet tuomittiin vankeusrangaistukseen, ja hän joutui Tallinnan keskusvankilaan, josta hän vapautui sodan päätyttyä. Hän toimi Rahva Häälin kirjeenvaihtajana, vuodesta 1948 asianajajana, 1949 tehdastyöläisenä Voltassa, 1950–1952 Tallinnan Draamateatterissa, 1952–1956 Tallinnan musiikkikoulun historianopettajana. Hän siirtyi sitten vapaaksi kirjailijaksi.
HMS Styrbjörn (P163)
Palvelus
Alus myytiin kesäkuussa 2008 RCI Group Limitedille.
Valkopääsaki
Valkopääsaki (Pithecia pithecia) on eteläamerikkalainen kädellinen. Sakit elävät lähes koko elämänsä puissa. Ne syövät marjoja, hedelmiä, hunajaa, lehtiä, kukkia ja pieniä nisäkkäitä, kuten hiiriä, lintuja ja lepakoita. Niitä ne pyydystävät taitavasti erittän pitkillä sormillaan.
Valkopääsaki kuuluu EEP-ohjelman lajeihin.
Viitteet
vasen|pienoiskuva|Valkopääsaki Skansenilla
Oshana
Oshana on yksi Namibian neljästätoista alueesta. Sen pinta-ala on 8 647 neliökilometriä ja siellä on 176 674 asukasta (vuonna 2011). Sisämaassa sijaitsevan Oshanan naapurialueet ovat Ohangwena, Oshikoto, Kunene ja Omusati.
Oshanan pääkaupunki on Oshakati. Muita paikkakuntia ovat muiden muassa Ondangwa ja Ongwediva.
Canonicus-luokka
Canonicus-luokka oli Yhdysvaltain laivaston yhdeksän aluksen muodostama monitoriluokka.
Guatemalanskorpionilisko
Guatemalanskorpionilisko (Heloderma horridum charlesbogerti) on skorpioniliskon uhanalainen alalaji. Sitä elää vain Guatemalassa, erillään skorpioniliskon muista alalajeista. Luonnossa elää arviolta enää noin 200 yksilöä. Vuonna 2007 guatemalaskorpionilisko siirrettiin uhanalaisuutensa vuoksi uhanalaisten lajien kansainvälistä kauppaa koskevan yleissopimuksen CITES-liitteestä II liitteeseen I. Tämä merkitsee että sen myyminen on nyt kielletty.
Se on nimetty herpetologi Charles M. Bogertin mukaan.
Ulkonäkö
Aikuisen guatemalanskorpioniliskon ruumis on suurimmalta osin musta, ja siinä on täpliä joiden väri vaihtelee valkoisesta keltaiseen. Hännässä ei ole täpliä, vaan sen sijaan selvästi erottuvia raitoja.
Levinneisyys
Guatemalanskorpionilisko elää vain kuivissa metsissä Guatemalassa, Motaguan laaksossa.
Ravinto
Guatemalanskorpionilisko saa pääasiallisen ravintonsa asuttamiensa kuivien joenuomien kyyhkyjen ja kaijojen munista. Nämä linnut pesivät paksuilla, matalilla oksilla, joihin guatemalanskorpionilisko pääsee käsiksi. Lisko syö myös erilaisia hyönteisiä sekä samalla alueella elävän uhanalaisen Ctenosaura palearis -leguaanin munia.
Heksametyylidisilaani
Heksametyylidisilaani (C6H18Si2) on organopiiyhdisteisiin kuuluva orgaaninen yhdiste. Yhdistettä käytetään muiden piiyhdisteiden valmistamiseen ja pelkistimenä orgaanisen kemian synteeseissä.
For Those Who Have Heart
For Those Who Have Heart on A Day to Rememberin toinen albumi, joka julkaistiin 22. tammikuussa 2007.
Heksametyylidisilaani
Ominaisuudet
Huoneenlämpötilassa heksametyylidisilaani on väritöntä nestettä. Yhdiste ei liukene veteen, mutta liukenee moniin orgaanisiin liuottimiin, esimerkiksi dietyylieetteriin ja asetoniin. Fluoridi-ionien läsnä ollessa heksametyylidisilaani hajoaa trimetyylisilaanianioniksi. Tämä anioni on nukleofiilinen ja reagoi elektrofiilien esimerkiksi karbonyyliyhdisteiden ja organohalogeenien kanssa.
Valmistus ja käyttö
Heksametyylidisilaania valmistetaan niin kutsutulla Wurtz-reaktiolla trimetyylisilyylikloridista ja natriumista. Toinen vaihtoehto on trimetyylisilyylikloridin elektrolyysi. Yhdistettä käytetään valmistettaessa muita organopiiyhdisteitä, esimerkiksi trimetyylisilyylijodidia, jotka ovat hyödyllisiä orgaanisen kemian synteesin lähtöaineita. Lisäksi sitä voidaan käyttää pelkistimenä.
Ryan Gilligan
Ryan James Gilligan (s. 18. tammikuuta 1987 Swindon, Englanti, Iso-Britannia) on englantilainen jalkapalloilija, joka edustaa Veikkausliigassa pelaavaa PS Kemi Kingsiä. Hän on pelipaikaltaan keskikenttäpelaaja.
Ilari Porkka
Ilari Porkka (s. 9. toukokuuta 1983 Kotka) on suomalainen pikajuoksija. Hän edustaa Karhulan Katajaisia ja hänen valmentajanaan on toiminut vuodesta 2005 lähtien Timo-Jussi Talsi. Porkka on voittanut aikuisten SM-kisoista ulkoradoilta pronssia 400 metrin juoksussa sekä kultaa ja pronssia 4 × 100 metrin viestijuoksussa. Sisäratojen SM-kilpailuissa hän on voittanut hopeaa 200 metrin juoksussa sekä kaksi kultaa 400 metrin juoksussa.
Eduardo Serra
Eduardo Serra (s. 2. lokakuuta 1943 Lissabon, Portugali) on portugalilainen elokuvaaja. Hän on ollut kahdesti ehdolla parhaan kuvauksen Oscar-palkinnon saajaksi, elokuvista Tyttö ja helmikorvakoru ja Kyyhkyn siivet.
Ryan Gilligan
Gilligan siirtyi vuonna 2005 Watford FC:n juniorijoukkueesta Northampton Towniin. Hän pelasi seuran edustusjoukkueessa Englannin ykkösliigassa ja kakkosliigassa vuosina 2005–2012 181 ottelua tehden niissä 20 maalia. Vuonna 2011 Gilligan kävi lainalla Kakkosliigan Torquay Unitedissa ja Englannin konferenssin Newport Countyssä.
Helmikuussa 2016 Gilligan siirtyi testijakson jälkeen Veikkausliigaan nousseeseen PS Kemi Kingsiin.
Saana Valkama (jääkiekkoilija)
Saana Valkama (s. 27. kesäkuuta 1994 Pirkkala) on suomalainen jääkiekkoilija, pelipaikaltaan hyökkääjä. Hän on edustanut Svenska damhockeyliganissa pelaavaa AIK:ta kaudesta 2021–2022 lähtien. Aiemmin hän pelasi SM-sarjassa Team Oriflame Kuortaneessa kausilla 2010–2014 ja Tampereen Ilveksessä kaudella 2014–2015, jolloin Ilves saavutti SM-pronssia , Vermontin yliopiston joukkueessa kausilla 2015–2019 sekä Ruotsin pääsarjassa Linköpings HC:ssä 2019–2020 ja Leksands IF:ssä kaudella 2020–2021. . Hänen kasvattajaseuransa on Pirkkalan Pingviinit.
Tudor
Tudor voi tarkoittaa seuraavia:
Saana Valkama (jääkiekkoilija)
Valkama on pelannut SM-sarjassa 102 runkosarjaottelua, joissa hän on tehnyt 56 maalia ja antanut 47 maalisyöttöä. Pudotuspeleissä hän on tehnyt yhdeksässä ottelussa neljä maalia ja antanut neljä maalisyöttöä. Yhdysvaltojen yliopistosarjassa hän teki pelaamissaan 135 ottelussa 26 maalia ja antoi 38 maalisyöttöä. Ruotsin pääsarjassa hän on 140 runkosarjaottelussa tehnyt 31 ja syöttänyt 34 maalia. Pudotuspeleissä hän on pelannut neljä ottelua ja tehnyt yhden maalin.
Valkama pelasi alle 18-vuotiaiden MM-kilpailuissa 2011 ja 2012. Vuoden 2011 kisoissa Suomi sai pronssia. Naisten maajoukkueessa hän teki ensimmäisen maalinsa Saksaa vastaan helmikuussa 2012. Hän pelasi samana vuonna naisten MM-kilpailuissa Suomen sijoittuessa neljänneksi. Hän kuului neljänneksi sijoittuneeseen Suomen MM-joukkueeseen myös 2016 sekä pronssijoukkueeseen 2017.
Valkama on pelannut 71 naisten maaottelua. Niissä hän on tehnyt kuusi maalia ja antanut kaksi maalisyöttöä. MM-kilpailuissa hän on tehnyt kaksi maalia pelaamissaan 18 ottelussa. (tilanne 22.2.2022)
Demokraattien kansallinen komitea
Yhdysvaltain demokraattisen puolueen kansallinen komitea (engl. Democratic National Committee, DNC) on demokraattisen puolueen johtava elin. Puolueen hallinnoinnin lisäksi komitea kampanjoi ja kerää rahaa demokraattisen puolueen ehdokkaille. Se järjestää joka neljäs vuosi puoluekokouksen, jossa vahvistetaan puolueen presidenttiehdokas ja muodostetaan puolueohjelma.
DNC:hen kuuluu yli 300 jäsentä, joihin kuuluvat runsaat 200 jäsenäänestyksellä valittua henkilöä ja kunkin 50 osavaltion demokraattipuolueen puheenjohtaja ja varapuheenjohtaja.
Pysäköintitalo
thumb|Pysäköintitalo sisältä thumb|Pysäköintitalo Oulussa Pysäköintitalo (harvoin paikoitustalo, puhekielessä parkkihalli, harvemmin parkkitalo) on rakennus, joka on suunniteltu ajoneuvojen pysäköintiä varten. Pysäköintitaloissa voi olla useampi kerros. Maksullisissa, usein liiketilojen yhteydessä sijaitsevissa pysäköintitaloissa ajoneuvoja on mahdollisuus kiinteää yötaksaa vastaan pysäköidä myös yön yli.
Rakahanga-manihikin kieli
Rakahanga-manihiki (myös rakahanga, manihiki) on austronesialainen kieli. Sitä puhuu äidinkielenään noin 5 000 ihmistä. Heistä noin puolet asuvat Manihikin ja Rakahangan saarilla, Cookinsaarilla. Myös Uudessa-Seelannissa on jonkin verran puhujia. Kieli on läheistä sukua rarotongan kielelle.
Kieltä kirjoitetaan latinalaisin aakkosin.
Raide
pienoiskuva|Kahden eri [[raideleveys|raideleveyden raiteita Odawaran rautatieasemalla Japanissa]]
Raide tarkoittaa kahden kiskon ja pölkytyksen muodostamaa yksittäistä väylää, joka muodostaa alustan raideliikenteelle ja ottaa vastaan liikenteen kuormat. Raiteella voi kulkea kerrallaan vain yksi raideliikenneyksikkö, kuten juna. Junat ohjautuvat itsestään kiskojen mukaan, ja raiteelta toiselle siirryttäessä junan on kuljettava vaihteiden kautta. Kiskojen välistä etäisyyttä kutsutaan raideleveydeksi.
Rautatie voi sisältää yhden tai useamman raiteen. Raidetta tukee yleensä sepelistä tai sorasta tehty tukikerros, joka muodostaa kantavan alustan ja pitää raiteen geometrisesti oikeassa asennossa.
Historia
Puisia kiskoja käytettiin jo 1500-luvulla muun muassa Keski-Euroopassa Harzin ja Tirolin vuorikaivoksissa, jotta kaivosvaunut kulkisivat helpommin. Kulumisen välttämiseksi käytettiin mutkapaikoissa rautaisia suojakiskoja tai kiskot päällystettiin rautalevyillä.
Kun raudan hinta laski tuntuvasti vuonna 1767, alettiin eräässä Englannin tehtaassa käyttää raiteina puun sijasta litteitä valurautaharkkoja, mikä osoittautui hyväksi valinnaksi. Vuoden 1808 jälkeen valurauta vaihtui kiskojen valmistusaineena takorautaan, ja vuonna 1820 siirryttiin valssilaitoksissa valmistettujen kiskojen käyttöön.
Kiskojen avulla rautatieliikenteessä minimoidaan niin pyörien kitka kuin maaston muodoista tulevat mäet, kun ratalinja vedetään mäkien leikkauksissa ja rotkot ylitetään silloilla. Täydellinen tie on sileä, tasainen, kova ja suora.
Kiskojen rakentaminen
Yksiraiteisen rautatien rakentaminen vaatii kiskoihin noin 108–120 tonnia terästä kilometriä kohden raiteen jykevyydestä riippuen (UIC-54- ja UIC-60-kiskot). Sata kilometriä pitkään yksiraiteiseen rautatiehen tarvitaan siis 10 800–12 000 tonnia terästä kiskoja varten. Terästonnin tuotanto kuluttaa energiaa noin 21,6 GJ eli 6 MWh. Yksiraiteisen rautatien kiskoihin kuluu näin energiaa 648–720 megawattituntia kilometriä kohden ja sataan kilometriin 64,8–72 GWh.
Futsalin Euroopan-mestaruuskilpailut 2012
Futsalin Euroopan-mestaruuskilpailut 2012 olivat kahdeksannet UEFA:n järjestämät futsalin Euroopan-mestaruuskilpailut. Turnaus pelattiin Kroatiassa 31. tammikuuta – 11. helmikuuta 2012. Kisakaupunkeina toimivat Zagreb ja Split.
Karsinnat
thumb|right|[[Splitin pelipaikkana toimiva Spaladium Arena.]] Euroopan-mestaruuskilpailujen karsintoihin osallistui yhteensä 42 maata. Karsinnat järjestettiin kaksiosaisina. Aluksi 24 maata pelasi esikarsinnat kuudessa lohkossa, joiden voittajat pääsivät jatkoon. Varsinaisella karsintakierroksella joukkueet arvottiin kuuteen neljän joukkueen lohkoon, joista voittajat ja viisi parasta toiseksi sijoittunutta pääsi lopputurnaukseen.
Lopputurnaukseen pääsivät isäntämaa Kroatian ohella Azerbaidžan, Espanja, Italia, Portugali, Romania, Serbia, Slovenia, Tšekki, Turkki, Ukraina ja Venäjä.
C’était un rendez-vous
C'était un rendezvous on lyhytelokuva vuodelta 1976, jonka on ohjannut ja käsikirjoittanut Claude Lelouch. Elokuvassa ajetaan vauhdikkaasti aamuöisessä Pariisissa. Elokuvan kesto on 8 minuuttia ja 38 sekuntia.
Futsalin Euroopan-mestaruuskilpailut 2012
Lopputurnaus
Lohkojako arvottiin 9. syyskuuta 2011. Joukkueet jaettiin UEFA-rankingin perusteella kolmeen arvontakoriin, joista kustakin otettiin jokaiseen lohkoon yksi joukkue. Ykköskoriin oli sijoitettuna Kroatia, Espanja, Italia ja Portugali.
C’était un rendez-vous
Katsojille annettiin ymmärtää että elokuvassa ajettiin Ferrari 275GTB:llä vaikka kuvausautona käytettiin oikeasti Mercedes-Benz 450SEL:tä, jonka etupuskuriin kamera oli kiinnitetty. Elokuvaan editoitiin Lelouchin omistaman V12-moottorisen Ferrari 275GTB:n äänet.
Pekka Korhonen (runoilija)
Pekka Korhonen (24. maaliskuuta 1880 Kesälahti – 17. maaliskuuta 1951 Pyhäselkä) oli suomalainen Pohjois-Karjalassa asunut runoilija.
Korhonen julkaisi 1937 kirjan johon oli koottu hänen eri tilaisuuksia varten kirjoittamiaan runoja.
HMS Starkodder (P164)
HMS Starkodder (runkonumero P164) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Valmistus
Alus tilattiin Bergenistä Bergens Mekaniske Verkstederiltä. Se laskettiin vesille 11. marraskuuta 1980 ja liitettiin laivastoon 24. elokuuta 1981.
Palvelus
Alus myytiin 2008 Rådmansö Rederi AB:lle.
Jani Siekkinen
Jani Siekkinen (s. 19. huhtikuuta 1987 Helsinki) on suomalainen biljardin pelaaja. Hän on voittanut useita Suomen mestaruuksia sekä kasipallossa että kymppipallossa.
Johan August von Born
Johan August von Born (29. elokuuta 1815 Porvoo – 29. lokakuuta 1878 Helsinki) oli suomalainen virkamies ja vapaaherra. Hän toimi tullihallituksen pääjohtajana vuosina 1855–1865, senaattorina 1865–1873 ja säätyvaltiopäivien maamarsalkkana. Hän oli hyvin vanhoillinen ja virkavaltainen sekä jyrkkä ruotsinkielisyyden kannattaja.
Ura
Johan August von Born kirjoitti ylioppilaaksi vuonna 1832 ja suoritti tuomarintutkinnon 1834. Hän aloitti virkauransa Turun hovioikeuden auskultanttina ja siirtyi seuraavana vuonna senaatin ylimääräiseksi kopistiksi. Vuosina 1840–1842 von Born oli raharealisaation toimeenpanosta vastanneen senaatin väliaikaisen osaston sihteeri. Vuonna 1843 hänestä tuli valtiovaraintoimituskunnan protokollasihteeri sekä manufaktuurijohtokunnan sihteeri. Hän toimi samanaikaisesti sensuuriylihallituksen sihteerinä vuosina 1845–1850 ja asiamiehenä 1850–1855 sekä Saimaan kanavan rakennuskomitean sihteerinä 1845–1855.
Politiikassa von Born tunnettiin innokkaana ruotsalaismielisenä. Hän muun muassa tuki 1870-luvun alussa kouluylihallituksen johtajan Casimir von Kothenin hanketta suomenkielisen normaalikoulun siirtämiseksi Helsingistä Hämeenlinnaan, minkä tarkoituksena oli suosia ruotsinkielistä opetusta.
Von Born palkittiin vuonna 1855 kamarijunkkarin ja 1861 valtioneuvoksen arvonimellä. Vuonna 1864 hänet korotettiin vapaaherraksi. Von Born pyysi eron senaatista terveydellisten syiden vuoksi vuonna 1873.
Yksityiselämä
Von Bornin vanhemmat olivat senaattori, maaherra Samuel Fredrik von Born ja Katarina Elisabet von Morian. Hänen veljensä oli juristi, valtiopäivämies Karl Fredrik von Born. Johan August Von Born meni vuonna 1844 naimisiin Hedvig Lovisa Francisca von Haartmanin kanssa, joka oli lääkintöylihallituksen johtajan Carl Daniel von Haartmanin tytär. Pariskunnalle syntyi kymmenen lasta, joihin kuuluivat valtiopäivämies ja maamarsalkka Viktor Magnus von Born sekä Ruotsiin asettunut yhteiskunnallinen vaikuttaja Hanna Palme. Von Bornin tytär Fanny oli naimisissa tykistökenraali Axel Gadolinin kanssa, mutta perhe hylkäsi Fannyn, kun tämän salainen suhde eversti Fredrik Willehad von Wendtin kanssa paljastui.
Von Born peri isältään Gammelbackan kartanon Porvoossa ja – veljensä kuoltua lapsettomana vuonna 1867 – myös Suur-Sarvilahden kartanon Pernajassa. Molemmat kartanot periytyivät aikanaan hänen pojalleen Viktorille.
Enjoi
pienoiskuva|Enjoin logo. Enjoi on skeittilauta- ja vaatevalmistaja. Enjoi käyttää logonaan pandaa.
Sydän kolmantena jalkana
Sydän kolmantena jalkana on George Clooneyn ohjaama yhdysvaltalainen elokuva vuodelta 2008. Elokuvassa Clooney näyttelee Dogdea, joka pelaa jalkapallojoukkueessa. Renée Zellweger näyttelee Littletonia, joka alkaa kirjoittaa juttua jalkapallopeleistä lehteensä.
Sundar Pichai
Sundar Pichai (oik. Pichai Sundararajan; s. 10. heinäkuuta 1972 Chennai, Intia) on Googlen nykyinen toimitusjohtaja. Pichai opiskeli Kharagpurin teknillisessä yliopistossa metallurgiaa. Hän sai stipendin Stanfordin yliopistoon Yhdysvaltoihin. Pichai aloitti työskentelyn Googlella 2004 ja hänet valittiin yrityksen toimitusjohtajaksi syksyllä 2015.
Rundu
Rundu on Itä-Kavangon pääkaupunki pohjoisessa Namibiassa Angolan rajalla Kavangojoen rannalla noin 1 000 metrin korkeudessa. Rundu on nopeasti kasvava kaupunki. Vuoden 2001 väkiluku oli 36 964 henkeä, ja vuonna 2011 väkiluku oli noussut niin, että se oli 63 430 henkeä. Rundu oli tuolloin Namibian toiseksi suurin kaupunki.
Historia
Rundusta tuli alueen hallintokaupunki vuonna 1936, kun hallinto siirrettiin sinne Nkurenkurusta. Kaupunki on monikielinen, sillä siellä asuu monia Kavangon eri heimojen jäseniä. Se on vasta hiljattain saanut kaupungin aseman. Vuodesta 1993 lähtien Rundulla on sijainnut piispanistuin, St. Mary's Cathedral. Kyseessä on apulaispiispan virka.
Politiikka
Rundua hallitsee kaupunginvaltuusto, jossa on seitsemän valtuutettua.
Vuoden 2015 vaalien tulokset olivat seuraavat:
Vuoden 2020 vaalien tulokset olivat seuraavat:
Kaupunginosat
Rundun väestöstä suuri osa asuu hökkeleissä. Vuonna 2020 kaupungissa oli 18 219 tällaista asumusta, joissa asui yli 76 000 asukasta, mikä on enemmän kuin viimeisimmän väestölaskennan mukaan kaupungissa on ylipäätään asukkaita.
Rundun vanhimmat talot ovat Katuturan kaupunginosassa. Nämä ovat enimmäkseen kahden makuuhuoneen taloja, joilla on suuri takapiha ja jotka ovat kaupungin liikekeskustan tuntumassa.
Kaupungin länsiosa on nimeltään Tutungeni (‘rakentakaamme’). Siellä asui aiemmin lähinnä valkoisia liikemiehiä, mutta nyt sinne voivat muuttaa kaikki halukkaat, joilla on varaa sen asuntoihin. Itäosa on nimeltään Safari. Siellä keskihintaisia asuntoja, jotka on rakennettu 1970-luvulla.
Nämä olivat tärkeimmät kaupunginosat vuosituhannen vaihteeseen saakka, jolloin O'B Davids Properties rakensi uuden kaupunginosan nimeltä Millennium Park. Tämän jälkeen NHE on rakentanut kaksi kaupunginosaa lisää, nimeltään Queens Park ja Kings Park. Hiljattain on myös rakennettu kaupunginosa nimeltä Rainbow.
Virallisten kaupunginosien lisäksi on hökkelikyliä, joiden työttömyysprosentti on korkea. Näitä ovat mm. Kehemu (Ghetto), Kaisosi (tunnettu myös nimellä Cali), Sauyemwa (SA), ja Ndama. Näiden lisäksi on myös Donkerhoek (‘Pimeä kulma’), josta on nopeasti tulossa virallinen asuinalue, jota on kehitetty Build Together -kampanjassa vuodesta 1992 lähtien.
Ilmasto
Rundun ilmasto on Köppenin ilmastoluokituksessa puolikuiva kuuma ilmasto (“BSh”). Kesät ovat kuumia ja talvet melko leutoja (päivät ovat talvisin lämpimiä ja yöt viileitä ja jopa kylmiä, pakkaselle meneviä). Päivittäiset lämpötilan vaihtelut voivat olla suuria, talvella 6°–26°C. Tällaiset vaihtelut ovat tyypillisempiä kylmillä puolikuivilla alueilla. Kesällä päivittäiset lämpötilan vaihtelut eivät ole yhtä suuria. Vuosittain sataa keskimäärin 568 mm vettä, vaikkakin sadekaudella 2010–11 saatiin sadetta 757 mm.
Rundun ulkoilmatori
Rundun ulkoilmatori on tunnetuin ja suurin Rundun toreista. Se perustettiin vuonna 1996 Namibian hallituksen ja Luxemburgin yhteisprojektina.
Liikenne
pienoiskuva|left|260px|Kavangojoki Rundun lähistöllä
Valtatie B8 kytkee Rundun etelässä Windhoekiin ja Katima Muliloon idässä. Valtatie B10 taas kytkee sen luoteessa Katwitwiin ja Angolan rajaan. Valtatie C45 kytkee Rundun lännessä Eenhanaan ja Oshakatiin.
Rundun lentoasemaa käytetään lähinnä turismiin ja rahtiliikenteen tarpeisiin. Se sijaitsee 5 km kaupungista lounaaseen.
Rundun valtionsairaala sijaitsee kaupungin keskustassa, lähellä Markus Siwarongon katua. Se on Itä-Kavangon suurin sairaala
Puolustusvoimat
Rundulla on Namibian puolustusvoimien tukikohta. Se on rakennettu vuonna 1972 ja sitä on laajennettu vuonna 1976. Tämä tapahtui aikana, jolloin Etelä-Afrikka miehitti Namibiaa. Siellä on tilaa 1.600 sotilaalle. Tukikohdan nimi on nykyään Voito Jason Kondjeleni Military Base, Namibian vapautusarmeijan taistelijan Voito Jason Kondjelenin mukaan. Kondjeleni kuoli vuonna 1983.
Koulutus ja kulttuuri
Rundulla asuu paljon veistäjiä. Ulkoilmatorilla on oma veistäjien osasto.
Useat ravintolat tarjoavat paikallista ruokaa, mukaan lukien mahangua, jauhettuja pähkinöitä, lihapatoja ja kalaa Kavangojoesta.
Koulutus
Rundulla on viisi ylemmän asteen oppilaitosta, Rundu College of Education, Institute of Open Learning (IOL), Rundu Vocational Training Centre, Namibia College of Open Learning (NAMCOL) ja Triumphant College. Namibian yliopisto ja Namibian tiede- ja teknologiayliopisto ylläpitävät keskuksia, jotka tukevat etäopiskelijoita.
Kaupungissa on myös kuusi keskiasteen oppilaitosta: Rundu Secondary School, Dr. Alpo Mbamba Secondary School, Dr. Romanus Kampungu Secondary School, Elias Neromba Senior Secondary School, Noordgrens, ja Kamunoko Secondary School.
Rakahanga
Rakahanga on atolli Cookinsaarilla. Se sijaitsee lähellä Manihikin atollia. Rakahangan ja Manihikin kulttuurit muistuttavat paljon toisiaan. Molemmilla saarilla puhutaan pääasiassa rakahanga-manihikin kieltä.
Rakahangan asukasluku oli 83 vuoden 2016 väestönlaskennassa. Atollilla on kaksi koulua.
Vilho Annala
Vilho Annala (17. tammikuuta 1888 Lapua – 28. heinäkuuta 1960 Helsinki) oli suomalainen poliitikko, kansanedustaja ja kansantaloustieteen professori. Hän toimi Isänmaallisen kansanliikkeen (IKL) puheenjohtajana ja oli puolueen historian ainoa ministeri. Lapuan liikettä vierastanut Annala oli politiikassa kiinnostunut talousteoreettisista kysymyksistä ja halusi pitää IKL:n parlamentaarisen toiminnan tiellä.
Elämä
Annalan vanhemmat olivat lapualainen maanviljelijä Gabriel "Kaappo" Ala-Annala ja Anna Greta Hissa. Annala kirjoitti ylioppilaaksi Helsingin Suomalaisesta normaalilyseosta vuonna 1911 ja opiskeli yliopistossa kansantaloustiedettä perehtyen taloushistoriaan. Hän valmistui maisteriksi vuonna 1919 ja väitteli tohtoriksi 1932. 1920-luvulla Annala työskenteli virkamiehenä Tilastollisessa päätoimistossa sekä Kauppa- ja teollisuushallituksessa. Rautatiehallituksen tariffiosaston johtajana hän oli 1930–1945 ja samanaikaisesti Kauppakorkeakoulun taloushistorian opettajana 1929–1940 sekä kansantaloustieteen dosenttina Helsingin yliopistossa 1930–1951. Annala oli myös Ylioppilaslehden toimitussihteeri 1916–1917 ja päätoimittaja 1917–1919.
Annala oli 1932 yksi Isänmaallisen Kansanliikkeen keskeisistä perustajista. Muodollisesti hänet nimitettiin puolueen johtoon vasta Vihtori Kosolan kuoltua, mutta käytännössä hän muodosti Bruno Salmialan kanssa puolueen dynaamisen ja ohjelmallisen johdon alusta alkaen. Molemmat olivat hillittyjä yliopistomiehiä, jotka kaihtivat Lapuan liikkeen laittomuuksia ja halusivat pitää IKL:n erossa niistä. Professorilinjan tulo IKL:n johtoon erotuksena Lapuan liikkeen talonpoikaisjohtajista antoi puolueelle lisää uskottavuutta rakentavana parlamentaarisena voimana. Annala ei pyrkinyt häntä kiihkeämpien K. R. Kareksen ja Hilja Riipisen tavoin olemaan karismaattinen joukkojen johtaja ja suoran toiminnan lietsoja. Häntä kiinnosti enemmän puolueen ideologian teoreettisen pohjan hahmottelu kuin impulsiivinen toiminta, jota hän päinvastoin pyrki hillitsemään. Hänen johdollaan IKL keskittyi agendansa ajamiseen parlamentaarista tietä. Annala oli itse kansanedustaja 1933–1945 sekä presidentin valitsijamies 1937, 1940 ja 1943.
Sotien jälkeen Annala eteni vielä akateemisella urallaan ja toimi kansantaloustieteen vt. professorina Helsingin yliopistossa vuosina 1948–1951 ja virkaan nimitettynä 1951–1957. Tosin aikaisempi poliittinen toiminta vaaransi aluksi Annalan uran: pääministeri Mauno Pekkala pyrki loppuvuonna 1945 “puhdistamaan” Helsingin yliopiston ja muun hallinnon. Annala oli tuolloin rautatiehallituksen tariffiosaston päällikkönä. Hän ei suostunut eroamaan, joten hänet erotettiin valtioneuvoston päätöksellä. Tosin Annala sai täyttä palkkaa koko jäljellä olleen toimikautensa ajan.
Annala harrasti viulunrakennusta.
Kirjallinen toiminta
Annala kirjoitti elämänsä aikana useita kirjoja. Kirjojen pääpaino keskitty historian tutkimiseen. Hänen pääteoksenaan voidaan pitää kolmiosaista kirjasarjaa Suomen lasiteollisuuden historiasta.
Kris Letang
Kristopher Allen "Kris" Letang (s. 24. huhtikuuta 1987 Montreal, Quebec) on kanadanranskalainen jääkiekkoilija. Hänen pelipaikkansa on puolustaja ja hän pelaa Pittsburgh Penguinsissa NHL:ssä.
Jared Aulin
Jared Aulin (s. 15. maaliskuuta 1982 Calgary, Alberta, Kanada) on kanadalainen jääkiekkoilija, joka pelaa Sveitsin toiseksi korkeimmalla sarjatasolla National League B -joukkue Rapperswil-Jona Lakersissa. Hän on pelipaikaltaan keskushyökkääjä, jonka vahvuuksiin kuuluu pelintekeminen, ylivoimapelaaminen, pelikäsitys, kiekolliset taidot ja luistelu. Aulin on kärsinyt urallaan useista loukkaantumisista. Hän laukoo oikealta.
Kris Letang
Ura
Letang pelasi juniorina Ligue de hockey junior majeur du Québecissä Val-d’Or Foreursin riveissä kolme kautta. Tulokaskaudellaan hän keräsi 32 pistettä ja hänet valittiin liigan tulokkaiden tähdistökentälliseen. Kauden jälkeen Pittsburgh Penguins varasi Letangin kolmannella kierroksella (62. vuoro) vuoden 2005 NHL:n varaustilaisuudessa. Seuraavalla kaudella hän teki QMJHL:ssa 60 ottelussa 68 tehopistettä ja hänet valittiin liigan tähdistökentälliseen.
Madagaskarin historia
Madagaskarin historia alkaa saaren ensimmäisten asukkaiden saapumisesta 500–300-luvuilla eaa. ja jatkuu itsenäisen Madagaskarin kuningaskunnan sekä Ranskan siirtomaahallinnon läpi vuonna 1960 itsenäistyneeseen Madagaskarin tasavaltaan.
Esi- ja varhaishistoria
Madagaskarin asuttamisesta on erilaisia hypoteeseja. Eräiden tutkijoiden mukaan ensimmäiset asukkaat saapuivat nykyisen Indonesian alueelta, toisten mielestä Afrikasta. Madagaskarilaisten historioitsijoiden mukaan saaren asuttaminen tapahtui kahdessa vaiheessa. Ensimmäisinä saapuivat 500–300-luvuilla eaa. austronesialaiset, jotka olivat sitä ennen siirtyneet Kaakkois-Aasian saarille nykyisten Vietnamin ja Kiinan rannikolta. Malaijinsukuista kieltä puhunut toinen aalto muutti saarelle ajanlaskumme ensimmäisten vuosisatojen aikana. Asutus levisi itärannikolta ensin ylätasangolle ja sieltä edelleen saaren muihin osiin. Arabialaiset kauppiaat ja swahilit saapuivat Madagaskarin koillisrannikolle Afrikan itäosasta 600-luvun tienoilla. Arabien vaikutuksesta rannikolle syntyi islamilaistuneita etnisiä ryhmiä. Lähes kaikki myöhemmät muuttajat ovat sulautuneet aasialaisperäisiin malagasseihin. Ulkoisen ja sisäisen muuttoliikkeen sekä maantieteellisten olosuhteiden vaikutuksesta muodostui 18 malagassiryhmää, jotka poikkeavat toisistaan lähinnä elinkeinojensa perusteella. Kumpuilevalla länsitasangolla asuvat sakalavat harjoittavat karjanhoitoa, ylätasangon merinat ja heidän eteläpuolellaan asuvat betsileot riisinviljelyä, itärannikon betsimisarakat trooppista maanviljelyä, lounaisrannikon vezot kalastusta ja niin edelleen.
Jared Aulin
Ura
200px|thumb|left|Aulin [[Leksands IF|Leksands IF:n paidassa kaudella 2010–2011.]]
Kris Letang
Ura
Letang teki NHL-debyyttinsä kaudella 2006–2007. Hän teki ensimmäisen NHL-maalinsa kolmannessa ottelussaan. Vastassa oli New York Islanders. Seitsemän NHL-ottelun jälkeen Letang kuitenkin palasi QMJHL:ään kehittymään. Kolmannella QMJHL-kaudellaan Letang johdatti Foreursin aina loppuotteluun asti. Foreurs kuitenkin hävisi finaalit neljässä ottelussa Lewiston Maineiacsille. Kauden jälkeen hän sai kolme QMJHL-palkintoa;Paul Dumont Trophyn, parhaan puolustajan Emile Bouchard Trophyn, ja parhaalle puolustuvalle puolustajalle myönnettävän Kevin Lowe Trophyn, tämä kertoo Letangin osaamisesta kentän molemmissa päissä. Kauden päätteeksi Letang ehti pelata myös yhden ottelun Pittsburghin farmiseura Wilkes-Barre/Scranton Penguinsissa AHL:ssä.
Madagaskarin historia
Esi- ja varhaishistoria
1500–1600-luvuilla saarelle syntyi etnisten ryhmien muodostamia valtioita. Länsirannikolla sakalavojen Menabe rikastui orjakaupalla, mutta hajosi 1700-luvulla sisäisiin ristiriitoihin, kunnes vuosisadan loppupuolella se yhdistyi uudelleen. Pohjoisen sakalavavaltion Boinan perustaja Andriamandisoarivo (hallitsi vuosina 1685–1710) alisti valtaansa saaren koko pohjoisosan. Boinan tärkeimmästä satamasta Mahajangasta tuli länsirannikon suurin kauppapaikka ja orjakaupan keskus. Vuosina 1780–1808 hallinnut Ravahiny yhdisti Boinan veristen sisällissotien jälkeen.
Jared Aulin
Junioriura
Kamloops Blazers varasi Aulinin kuudentena pelaajana WHL:ään vuonna 1997. Hän pelasi kauden 1997–1998 vielä suurimmaksi osaksi AMBHL-joukkue Airdrie Extremessä, mutta sai myös tililleen kaksi WHL-ottelua. WHL:n tulokaskausi 1998–1999 toi Aulinille 55 runkosarjaottelussa 26 tehopistettä. Seuraavalla kaudella 1999–2000 hän oli tehoilla 17+38=55 joukkueen neljänneksi paras pistemies. Aulin pelasi kauden aikana myös CHL Top Prospects Gamessa. Colorado Avalanche varasi hänet lopulta toisella kierroksella 47. pelaajana NHL:n varaustilaisuudessa 2000. Helmikuussa 2001 Aulinin oikeudet kaupattiin kuitenkin Los Angeles Kingsiin Adam Deadmarshin, Aaron Millerin sekä vuosien 2001 ja 2003 ensimmäisen kierroksen varausvuorojen kanssa vaihdossa Rob Blakeen ja Steven Reinprechtiin.
Kris Letang
Ura
Letang aloitti kauden 2007–2008 Wilkes-Barre/Scranton Penguinsissa keräten 7 pistettä 10 ottelussa. Hänet kuitenkin kutsuttiin nopeasti ylös ja hän pelasi hienon tulokaskauden NHL:ssä merkkauttaen 17 pistettä 63 ottelussa ja oli tulokaspuolustajien pistepörssin kuudes. Hän pelasi myös NHL YoungStars-ottelussa NHL:n tähdistöottelun yhteydessä tammikuussa 2008. Letang eteni Pittsburghin kanssa pudotuspeleissä aina loppuotteluun asti, mutta hävisi Detroit Red Wingsille kuudessa ottelussa.
Madagaskarin historia
Esi- ja varhaishistoria
Valtioista merkittävin oli merinojen muodostama Imerina. Sen hallitsija Andrianjaka (hallitsi noin 1610–1630) laajensi sen aluetta ja perusti Antananarivon. Imerinasta kehittyi feodaalivaltio, jossa harjoitettiin keinokasteluun perustuvaa maanviljelyä ja raudantuotantoa. Valtio kävi kauppaa naapureidensa ja rannikon kauppiaiden kanssa. Vuonna 1710 kuolleen Andriamasinavalonan jälkeen Imerina kärsi sisäisestä hajanaisuudesta ja naapurikansojen hyökkäyksistä. Suku- ja heimoyhteisöt säilyivät useilla etnisillä ryhmillä siirtomaa-aikaan saakka.
Jared Aulin
Junioriura
Kaudella 2000–2001 Aulin voitti tehoilla 31+77=108 Blazersin sisäisen piste- ja syöttöpörssin. Hän jakoi myös koko WHL:n syöttöpörssin voiton Red Deer Rebelsin Justin Mapletoftin kanssa ja sijoittui pistepörssissä kolmanneksi. Aulin valittiin kauden päätteeksi liigan itäisen konferenssin ensimmäiseen tähdistökentälliseen. Viimeisellä WHL-kaudellaan 2001–2002 hän nousi Blazersin kapteeniksi. Aulin pelasi loukkaantumisten takia runkosarjassa vain 46 ottelua, mutta teki niissä tehot 33+34=67, joilla hän voitti joukkueensa sisäisen maalipörssin ja oli Blazersin toiseksi paras pistemies Scottie Upshallin jälkeen. Aulin valittiin kauden päätteeksi taas WHL:n itäisen konferenssin ensimmäiseen tähdistökentälliseen.
Kris Letang
Ura
thumb|left|Kris Letang marraskuussa 2008. Kaudelle 2008–2009 mentäessä Penguinsin kaksi johtopuolustajaa Sergei Gontšar ja Ryan Whitney joutuivat molemmat pitkäaikaiselle sairauslomalle loukkaantumisten takia. Näin Letang sai lisää vastuuta joukkueessa ja hän pelasi ykköspakkiparissa yhdessä Brooks Orpikin kanssa korvaten Gontšarin. Hän teki kaudella 10 maalia ja 23 syöttöpistettä ja hän oli joukkueensa puolustajista kovatehoisin. Kauden aikana Letang kutsuttiin jälleen pelaamaan NHL YoungStars-otteluun, tällä kertaa kotikaupunkiinsa Montrealiin.
Madagaskarin historia
Esi- ja varhaishistoria
Eurooppalaisista Madagaskarin löysi ensimmäisenä portugalilainen Diogo Dias vuonna 1500. Ranskalaiset perustivat vuonna 1642 Sainte-Marien siirtokunnan (nykyinen Nosy Boraha) ja vuonna 1643 Fort Dauphinin kauppa-aseman (nykyinen Taolagnaro), jotka paikallinen väestö hävitti vuonna 1674. Myös englantilaiset ja hollantilaiset tekivät 1600–1700-luvuilla epäonnistuneita valloitusyrityksiä. Samaan aikaan itärannikon lahdista tuli eurooppalaisten merirosvojen turvapaikkoja. Eurooppalaisten ja paikallisten naisten avioliittojen tuloksena syntyi huomattava mulattiryhmä. Ranskalaiset valtasivat Sainte-Marien saaren vuonna 1750 ja perustivat vuonna 1774 linnakkeita Antongilinlahdelle.
Jared Aulin
Ammattilaisura
Aulin siirtyi kaudeksi 2002–2003 kolmivuotisella tulokassopimuksella Los Angeles Kingsin organisaatioon. Hän pelasi suurimman osan kaudestaan AHL-joukkue Manchester Monarchsissa, jonka neljänneksi paras pistemies Aulin oli tehtyään 44 runkosarjaottelussa tehot 12+32=44. Hän pelasi kauden aikana myös 17 NHL-ottelua Kingsissä tehopistein 2+2=4. Aulin teki molemmat maalinsa 7. helmikuuta 2003 joukkueen 8–2-voittoon päättyneessä ottelussa Carolina Hurricanesia vastaan.
Kris Letang
Ura
Letang teki ensimmäisen pudotuspelimaalinsa NHL:ssä Washington Capitalsia vastaan 6. toukokuuta 2009 pudostuspelien toisella kierroksella kolmannessa ottelussa jatkoajalla. Letangin voittomaali kavensi Capitalsin johdon ottelusarjassa tilanteeseen 2–1 ja Penguins voitti sarjan lopulta seitsemässä ottelussa. Näin Penguins eteni Stanley Cup-finaaleihin jo toista kertaa peräkkäin, jälleen Detroit Red Wingsiä vastaan. Tällä kertaa Pittsburgh voitti ja Letang voitti Stanley Cupin jo toisella kaudellaan NHL:ssä. Letang teki seitsemän ottelun finaalisarjassa yhden maalin.
Jared Aulin
Ammattilaisura
Syksyllä 2003 Aulin loukkasi harjoitusottelussa olkapäänsä ja sivussa lähes koko runkosarjan 2003–2004. Siirtotakarajalla, maaliskuussa 2004 hänet kaupattiin Washington Capitalsiin vaihdossa Anson Carteriin. Aulin pelasi loppukaudesta sen farmijoukkue Portland Piratesissa kymmenen runkosarja- ja kuusi playoff-ottelua. Kauden 2004–2005 hän pelasi siellä kokonaan, osaksi NHL:n työsulun vuoksi. Aulin oli tehoilla 11+28=39 joukkueen toiseksi paras syöttäjä sekä kolmanneksi paras pistemies Graham Minkin ja Boyd Gordonin kanssa. Elokuussa 2005 hän teki vuoden mittaisen jatkosopimuksen Capitalsin kanssa. Aulin pelasi kauden 2005–2006 kuitenkin kokonaan sen uudessa farmijoukkueessa, Hershey Bearsissa.
Madagaskarin historia
Esi- ja varhaishistoria
150px|thumb|vasen|[[Andrianampoinimerina, Imerinan kuningassuvun hallitsija. Maalaus on vuodelta 1905 eikä ole siis näköismaalaus.]]
Madagaskarin kuningaskunta
Eurooppalaisten muodostama uhka vauhditti Madagaskarin valtiollista yhdistymistä. Vuosina 1787–1810 hallinnut Andrianampoinimerina alisti valtaansa koko Imerinan alueen. Hänen poikansa Radama I (hallitsi vuosina 1810–1828) valloitti suurimman osan saarta ja julistautui vuonna 1818 Madagaskarin kuninkaaksi. Hän solmi kauppasopimuksen Britannian kanssa ja kutsui pääkaupunkiinsa englantilaisia lähetyssaarnaajia. 1800-luvun alussa lähetyssaarnaajat loivat latinalaiseen kirjaimistoon perustuvan malagassin kirjakielen. Vuosina 1828–1861 hallinnut Ranavalona I karkotti englantilaiset ja kävi sotaa ranskalaisia vastaan. Kristinuskon harjoittaminen kiellettiin vuonna 1835. Britannia ja Ranska julistivat Madagaskarin kauppasaartoon ja pommittivat vuonna 1845 Toamasinan satamaa. Vuosina 1861–1863 hallinnut Radama II lakkautti vakinaisen armeijan ja antoi eurooppalaisille huomattavia etuoikeuksia. Hänet tapettiin vuonna 1863 puhjenneessa kapinassa.
Pääministeri Rainilaiarivonyn johtama hallitus kehitti maan hallintoa ja loi talonpojista uuden etuoikeutetun palvelussäädyn. Orjuutta rajoitettiin ja ulkomaankauppaa kehitettiin. Maahan perustettiin sokeritehtaita sekä vanilja- ja kahviviljelmiä. Antananarivo, Fianarantsoa, Toamasina ja Mahajanga muodostuivat käsityöammattien ja kaupan keskuksiksi. Ranskan uhkaa heikentääkseen Rainilaiarivony solmi vuonna 1865 kauppasopimuksen Britannian ja vuonna 1867 Yhdysvaltojen kanssa. Anglikaanisuus julistettiin valtionuskonnoksi vuonna 1869. Ranska solmi Madagaskarin kanssa rauhan- ja kauppasopimuksen vuonna 1868.
Ranskan siirtomaavallan laajentuminen keskeytti Madagaskarin itsenäisen kehityksen. Ranska aloitti vuonna 1883 sodan, mutta kärsi syyskuussa 1885 tappion Toamasinan luona. Vihollisen sotilaallinen ylivoima pakotti kuitenkin Madagaskarin luovuttamaan Ranskalle maan ulkomaansuhteiden hoidon, maksamaan sotakorvauksia ja antamaan sille Diego Suarezin tukikohdan (nykyinen Antsiranana). Vuonna 1890 solmitussa sopimuksessa Ranska tunnusti Sansibariin kohdistuvat Britannian vaatimukset, ja Britannia luopui samalla oikeuksistaan Madagaskariin. Ranska aloitti joulukuussa 1894 maata vastaan uuden sodan, valtasi sen tärkeimmät satamat ja syyskuussa 1895 pääkaupungin Antananarivon. Kuningatar Ranavalona III allekirjoitti sopimuksen, jonka mukaan Madagaskarista tuli Ranskan protektoraatti. Kesäkuussa 1896 Ranskan parlamentti julisti Madagaskarin ja sen lähisaaret Ranskan siirtomaaksi. Ranavalona III säilytti muodollisen asemansa, kunnes Joseph Gallienin johtama siirtomaahallinto lakkautti monarkian 28. helmikuuta 1897. Kuningatar karkotettiin aluksi Réunionin saarelle ja maaliskuussa 1899 Algeriin, jossa hän kuoli vuonna 1917. Kuningattaren jäännökset haudattiin Andohalon kuninkaalliselle hautausmaalle vuonna 1938.
Vuosina 1895–1897 Madagaskarin ylätasangon valtasi kapinaliike, jonka ranskalainen kenraali Joseph Gallieni kukisti verisesti. Sakalavat kävivät sissisotaa ranskalaisia vastaan vuosina 1897–1900. Maan etelä- ja kaakkoisosan etniset ryhmät kapinoivat vuosina 1904–1905. Sivistyneistö perusti vuonna 1912 Antananarivossa salaisen vapautusjärjestön. Aseellinen vastarinta kukistettiin vuoteen 1915 mennessä.
Siirtomaavallan aika
Vuodesta 1897 lähtien Madagaskaria hallitsi ranskalainen kenraalikuvernööri, jolla oli lähes rajaton valta. Aluehallinnon johtoon asetettiin ranskalaiset virkamiehet. Siirtomaaisännät pyrkivät tukeutumaan vähälukuiseen koulutettuun merinaeliittiin, jolle myönnettiin Ranskan kansalaisuus ja taloudellisia erioikeuksia. Talonpojat pakotettiin viljelemään vientikasveja heiltä vallatuilla plantaaseilla. Markkinatalouden kehitys synnytti paikallisen porvariston ja työväenluokan.
Kansallinen vapautusliike syntyi 1920-luvulla Jean Ralaimongon ja Joseph Ravoahangy-Andrianavalonan johdolla. Kesäkuussa 1925 Toamasinassa järjestettiin maan ensimmäinen työläisten lakko. Seuraavana vuonna talonpojat liikehtivät viljelysmaan takavarikointeja ja pakkotöitä vastaan. Toukokuussa 1929 Antananarivossa pidetty mielenosoitus vaati maalle itsenäisyyttä. Vuonna 1936 perustettiin maan ensimmäiset ammattiliitot, jotka kiellettiin vuonna 1940.
Ranskan antauduttua kesäkuussa 1940 natsi-Saksa harkitsi jättimäisen juutalaisgheton perustamista Madagaskarin saarelle. Suunnitelmasta kuitenkin luovuttiin muun muassa kuljetusteknisten ongelmien takia. Natsi-Saksa ei ollut ainoa tai ensimmäinen, joka oli harkinnut vastaavanlaista suunnitelmaa. Paul de Lagarde oli jo vuonna 1885 ehdottanut Itä-Euroopan juutalaisia siirrettäväksi Madagaskarille. Vuosina 1926 ja 1927 myös Puola ja Japani harkitsivat liikaväestön siirtämistä saarelle.
Vuonna 1946 Madagaskarista tuli Ranskan merentakainen alue. Joseph Raseta ja Joseph Ravoahangy-Andrianavalona perustivat samana vuonna Pariisissa maan ensimmäisen poliittisen puolueen, Madagaskarin jälleensyntymisen demokraattisen liikkeen, joka pyrki itsenäisyyteen rauhanomaisin keinoin. Siirtomaaisäntien provosoimat levottomuudet johtivat puolueen kieltämiseen. Ranskalaisten harjoittama terrori herätti vuosina 1947–1948 aseellisen kapinan, jonka tukahduttamisessa sai surmansa yli 90 000 ihmistä. Maahan julistettiin poikkeustila, joka oli voimassa vuoteen 1956 saakka.
Vuonna 1956 perustettiin vallankumouksellinen Madagaskarin kansanliitto ja ranskalaisten tukema sosiaalidemokraattinen puolue. Itsenäistymisvaatimuksia tehostettiin marraskuussa 1957 maan suurimmissa kaupungeissa järjestetyllä lakolla. Lokakuussa 1958 Madagaskar julistettiin Ranskan yhteisöön kuuluvaksi autonomiseksi tasavallaksi. Sen presidentiksi ja pääministeriksi tuli sosiaalidemokraattien johtaja Philibert Tsiranana. Vuonna 1958 perustettu Richard Andriamanjaton ja Giselle Rabesahalan johtama Madagaskarin itsenäisyyden kongressipuolue AKFM vaati maalle täyttä itsenäisyyttä, eroa Ranskan yhteisöstä sekä ulkomaisten sotilastukikohtien lakkauttamista.
Ensimmäinen tasavalta
Madagaskar julistettiin itsenäiseksi tasavallaksi (République Malagache) 26. kesäkuuta 1960. Ensimmäisissä parlamenttivaaleissa sosiaalidemokraatit saivat 76 paikkaa ja AKFM 3. Philibert Tsirananan johtama hallitus tukeutui politiikassaan Ranskaan, ulkomaiseen pääomaan ja paikallisiin yrittäjiin. Oppositiopuolue AKFM julisti ideologiakseen sosialismin. Tsirana kahmi valtaa itselleen ja puolueelleen. Muitakin puolueita oli, mutta niiden kohtalona oli jäädä pienpuolueiksi, joilla ei ollut mahdollisuuksia vaikuttaa asioihin.
Tsiranan hallinto ylläpiti tiiviitä yhteyksiä entiseen emämaahan Ranskaan. Useita ranskalaisia virkamiehiä istui yhä tärkeissä viroissa, ja kouluopetusta annettiin ranskaksi. Moni madagaskarilainen piti tätä uuskolonialismina.
Jared Aulin
Ammattilaisura
Lokakuussa 2006 Aulin teki vapaana agenttina sopimuksen AHL-joukkue Springfield Falconsin kanssa. 13 pelaamansa ottelun jälkeen hän loukkasi taas olkapäänsä, purki marraskuussa sopimuksensa ja oli sivussa koko loppukauden 2006–2007. Kesällä 2007 Aulin pelasi Calgaryssä paikallista kesäkiekkosarjaa TH Pirates -nimisessä joukkueessa. Johtaessaan sarjan pistepörssiä hän joutui ottelussa Nordiquesia vastaan Quinn Risdonin vaarallisen mailaniskun kohteeksi. Aulin makasi jäällä useita minuutteja ja kuljetettiin sairaalaan. Hän sai aivotärähdyksen ja myös Aulinin kaulavaltimo turposi. Tilannetta verrattiin NHL:ssä helmikuussa 2000 sattuneeseen välikohtaukseen, jossa Boston Bruinsin Marty McSorley löi Vancouver Canucksin Donald Brashearia mailalla takaapäin päähän ja sai tapahtuneesta myöhemmin myös ehdollisen vankeusrangaistuksen aseellisesta pahoinpitelystä. Risdon tosin löi Aulinia mailalla edestäpäin. Aulin siirtyi myöhemmin kaudella 2007–2008 Calgaryn yliopistojoukkueeseen. Hänestä tuli historian ensimmäinen CIS:ään palannut NHL-pelaaja 20 vuoteen.
Aulin osallistui syksyllä 2009 Columbus Blue Jacketsin harjoitusleirille. Lokakuussa hän siirtyi try-outille sen farmijoukkue Syracuse Crunchiin, jonne Aulin sai loppukauden 2009–2010 kattavan jatkosopimuksen tammikuussa 2010. Hän oli tehoilla 16+21=37 joukkueen kolmanneksi paras pistemies. Syksyllä 2010 Aulin kävi try-outilla Edmonton Oilersissa, mutta jätti harjoitusleirin syyskuun lopulla. Lokakuussa hän siirtyi vuoden mittaisella sopimuksella Ruotsin toiseksi korkeimmalla sarjatasolla, HockeyAllsvenskanissa pelaavaan Leksands IF:ään.
Madagaskarin historia
Ensimmäinen tasavalta
Käännekohdaksi muodostui mellakointi 13. toukokuuta 1972, jolloin turvallisuusjoukot ampuivat mielenosoittajia. Arviolta 14–50 henkilöä kuoli ja lähes 150 haavoittui. Mellakoiden seurauksena Philibert Tsiranana luovutti 18. toukokuuta 1972 vallan kenraali Gabriel Ramanantsoan johtamalle sotilashallitukselle, joka erosi Ranskan yhteisöstä, karkotti ranskalaiset joukot, rajoitti ulkomaalaisten yritysten toimintaa ja laajensi valtion roolia talouselämässä. Uusi presidentti oli konservatiivi ja oli palvellut Ranskan armeijassa. Armeijan puuttumisesta maan asioihin oli myös oppositio tyytyväinen.
Jared Aulin
Ammattilaisura
Kaudeksi 2011–2012 Aulin siirtyi vuoden mittaisella sopimuksella Örebro HK:n riveihin. Hän voitti tehoilla 25+33=58 joukkueen sisäisen piste- ja syöttöpörssin. Aulin sijoittui koko HockeyAllsvenskanin pistepörssissä kolmanneksi. Huhtikuussa 2012 hän teki vuoden mittaisen jatkosopimuksen Örebron kanssa. Kaudella 2012–2013 Aulin voitti koko Allsvenskanin syöttöpörssin ja jakoi pistepörssin voiton IK Oskarshamnin Evan McGrathin kanssa tehoilla 16+34=50. Hän kuitenkin loukkaantui runkosarjan viimeisissä otteluissa, eikä pelannut enää Kvalserienissä. Örebron kausi päättyi sarjanousuun SHL:ään. Kaudella 2013–2014 Aulin nousi joukkueen varakapteeniksi. Hän oli tehoilla 7+20=27 Örebron paras syöttäjä sekä toiseksi paras pistemies Daniel Sondellin kanssa. Aulin jakoi Sondellin kanssa myös kevään 2014 Kvalserienin pistepörssin voiton tehoilla 2+7=9. Huhtikuussa 2014 hän teki vuoden mittaisen jatkosopimuksen Örebron kanssa.
Kris Letang
Ura
Letangilla on sopimus Penguinsin kanssa vuoteen 2028 asti.
Jared Aulin
Ammattilaisura
Aulin siirtyi kaudeksi 2015–2016 vuoden mittaisella sopimuksella Sveitsin toiseksi korkeimmalle sarjatasolle National League B -joukkue Rapperswil-Jona Lakersiin.
Maajoukkueura
Aulin pelasi alle 20-vuotiaiden MM-kilpailuissa vuonna 2002, jolloin hän voitti hopeaa ja oli tehoilla 4+5=9 Kanadan toiseksi paras pistemies Brad Boyesin jälkeen. Aulin pelasi myös alle 18-vuotiaiden neljän maan turnauksessa vuonna 1999 voittaen kultaa.
Aulin edusti myös Kanadan A-maajoukkuetta Deutschland Cupissa vuonna 2014.
Kris Letang
Kansainväliset ottelut
Letang teki debyyttinsä Kanadan paidassa vuoden 2005 alle 18-vuotiaiden maailmanmestaruuskilpailuissa Tšekissä. Letang keräsi kuudessa ottelussa neljä pistettä Kanadan ottaessa hopeaa. Kanada hävisi finaalissa Yhdysvalloille numeroin 5–1. Seuraavina kahtena vuotena Letang voitti Kanadan kanssa nuorten maailmanmestaruuskilpailuissa kultaa vuonna 2006 Vancouverissa ja 2007 Ruotsissa. Vuoden 2007 kisoissa Letang oli joukkueensa kapteeni ja keräsi kuudessa ottelussa kuusi tehopistettä. Letang nimettiin myös turnauksen tähdistökentälliseen.
Sininokimesikko
Koko ja ulkonäkö
Kooltaan sininokimesikko on noin 27 cm. Lajin pää ja kurkku ovat väriltään mustat. Silmien ympärillä on höyhenistä paljas sininen alue. Nokasta lähtee alaspäin suuntautuva valkoinen viiru. Selkä ja rinta ovat väriltään harmaat ja vatsa ja alaperä ovat ruskehtavat. Sininokimesikon siivissä on tiheästi oliivinvihreitä raitoja. Ulkonäöltään laji muistuttaa valko-otsamesikkoa (Melidectes rufocrissalis), mutta valko-otsamesikon voi erottaa keltaisen silmänympärystän, valkoisen otsan ja nokan värin perusteella.
Levinneisyys ja elinympäristö
Sininokimesikkoja tavataan Papua-Uudessa-Guineassa. Sen elinympäristöä ovat useat erityyppiset metsät. Korkealla vuoristossa laji elää kitukasvuisissa puissa ja pensaikossa vuoristoniittyjen laitamilla.
Madagaskarin historia
Ensimmäinen tasavalta
Madagaskarin talouden syöksykierrettä ei saatu oikaistua ja etniset jännitteet nostivat päätään. Maassa tapahtui vallankaappausyritys 31. joulukuuta 1974. Ramantsoa luopui vallasta 5. helmikuuta 1975 eversti Richard Ratsimandravan hyväksi. Ratsimandrava oli etniseltä taustaltaan merina, mutta hänen vanhempansa eivät olleet aristokraatteja. Uusi presidentti murhattiin jo viiden päivän kuluttua. Sotilaat löysivät uudeksi johtajaksi Didier Ratsirakan, joka oli vakamuksellinen sosialisti. Hänen etninen taustansa, betsimisaraka, tyynnytti myös etniset jännitteet.
Sininokimesikko
Lisääntyminen ja ravinto
Sininokimesikkojen pesimäkausi kestää toukokuusta heinäkuulle. Kuppimainen pesä rakennetaan sammalista ja tikuista. Linnun ravinto koostuu kasvien medestä ja selkärangattomista eläimistä. Laji on aggressiivinen muita lintuja kohtaan ruokaillessaan.